Bolesť v ústach
Dobrý deň, som onko pacient apo chemo sa mi už druhý krat stalo, že na 3.den od liečby mám bolesť v ústach a divnú chuť keď začínam jesť. Keď už prežúvam dlhšie zlepši sa to ale pri ďalšom jedle sa to vždy opakuje. Trvá to aj 3-4 dni. Viete mi poradiť prosím čo by to mohlo byt?
Dobrý deň,
ďakujeme za Vašu otázku.
Bolesť v ústnej dutine a zmena vnímania chuti sa môže objavovať ako vedľajší účinok chemoterapie. Keďže mi však nie je známe, ktoré konkrétne lieky sú Vám podávané, s určitosťou súvis s liečbou neviem posúdiť. O uvedených ťažkostiach Vám odporúčam informovať ošetrujúceho lekára, ktorý určí ďalší liečebný, prípadne diagnostický postup, resp. Vám nastaví vhodnú liečbu na zmiernenie uvedených príznakov.
Prajem pevné zdravie.
S pozdravom
PharmDr. Veronika Kiabová